Ce vor primarii de la bugetul pe 2021. Burse școlare și cheltuieli pentru persoanele cu handicap, printre cerințe.
Primarii din țară și-au exprimat pretențiile privind bugetul pe 2021. Vor ca oraşele mici să fie şi ele incluse în Planul de Redresare şi Rezilienţă. Primarii mai cer ca bursele şcolare şi cheltuielile pentru persoanele cu handicap să fie incluse în proiectul bugetar.
Se împart banii pentru 2021. Așa că primarii din țară și-au exprimat pretențiile. Vor ca bursele şcolare şi cheltuielile pentru persoanele cu handicap să fie incluse în proiectul bugetar. Mai mult, primarii vor ca oraşele mici să fie şi ele incluse în Planul de Redresare şi Rezilienţă. Florin Cîţu i-a asigurat că solicitările le vor fi respectate.Adrian Teban, preşedintele Asociaţiei Oraşelor din România: "Aceste cheltuieli cu asistenţii personali şi cu bursele şcolare vor fi prinse în buget pe cheltuială naţională, pe buget național. În ultimii ani, oraşele mici şi mijlocii au fost, oarecum, marginalizate pe fondurile europene, pentru că pe Planul Naţional de Dezvoltare Rurală era pentru comune, celelalte programe operaţionale erau destinate municipiilor. Avem oraşe din România care, pe acest considerent, că nu au avut acces la fonduri, s-au transformat în comune şi nu este o chestiune normală. Noi dorim să dezvoltăm România şi nu dorim să redevenim spaţiu rural“.